Γιώργος Μόσχος

Ο Γιώργος Μόσχος (1937 - 28 Δεκεμβρίου 1966) ήταν Έλληνας καλαθοσφαιριστής της ΑΕΚ και μια από τις ιστορικές μορφές της ομάδας. Αγωνιζόταν στη θέση του πλέι μέικερ.

Αγωνίστηκε στον Πανελλήνιο και κατέκτησε το πρωτάθλημα το 1957, στον Ηρακλή την περίοδο 1960-61 και στη συνέχεια στην ΑΕΚ έως το τέλος της ζωής του. 

Κατέκτησε με την ΑΕΚ 4 πρωταθλήματα (1963, 1964, 1965, 1966). Προσβλήθηκε από καρκίνο στους λεμφαδένες«Ο Μόσχος ζήτησε να του πάρουν την πλακέτα στον τάφο… μαζί με τα λουλούδια!», άρθρο στον ιστοχώρο sport-fm.gr«Γιώργος Μόσχος: Σύμβολο γενναιότητας και «σημαία» της ΑΕΚ» , άρθρο στον ιστοχώρο documentonews.gr, ενώ ήταν εν ενεργεία αθλητής της ΑΕΚ. Η ασθένεια δεν του επέτρεψε να αγωνιστεί στον μικρό τελικό του φάιναλ φορ κυπέλλου πρωταθλητριών το Μάρτιο του 1966 και μετά την ήττα στον ημιτελικό από την Σλάβια Πράγας επέστρεψε στην Αθήνα. Αυτή η αναμέτρηση ήταν και η τελευταία του, αφού απεβίωσε λίγους μήνες αργότερα, στις 28 Δεκεμβρίου 1966 σε ηλικία 29 ετών. Το 1966 είχε αγωνιστεί μαζί με τον Χρήστο Ζούπα στην Μικτή Ευρώπης. Οι συναθλητές τίμησαν τη μνήμη του αγωνιζόμενοι και γι' αυτόν στο τελικό του κυπέλλου κυπελλούχων το 1968. Για εκείνους δεν έπαψε ποτέ να αποτελεί μέλος της ομάδας και γι' αυτό το λόγο στις 6 Απριλίου 2008 βραβεύτηκε μαζί με την ομάδα της ΑΕΚ, η οποία κατέκτησε το Κύπελλο Κυπελλούχων το 1968, για τα 40 χρόνια από την ημέρα εκείνη.

Το 1989 ολοκληρώθηκε το κλειστό γήπεδο μπάσκετ που πήρε το όνομα "Γιώργος Μόσχος" προς τιμήν του. Το γήπεδο κατεδαφίστηκε το 2003 μαζί με το Στάδιο "Νίκος Γκούμας".

 Παραπομπές 

 Εξωτερικοί σύνδεσμοι 

 «O ήρωας της ΑΕΚ που έφυγε νωρίς», άρθρο στον ιστότοπο της εφημερίδας SportDay, 30 Μαρτίου 2013.

Κατηγορία:Έλληνες καλαθοσφαιριστές
Κατηγορία:Πόιντ γκαρντ
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές ΑΕΚ